Ганцавіцкім РАСК у парадку паскоранай вытворчасці ўзбуджана крымінальная справа па арт. 328 ч.1 КК Рэспублікі Беларусь у дачыненні да Сяргея М., 1993 года нараджэння, які 31 студзеня 2014 года каля 20.30, знаходзячыся на чыгуначным прыпыначным пункце ў вёсцы Любашава, незаконна не для мэты збыту, а для асабістага спажывання, набыў у нідзе не працуючага жыхара Любашава Мікалая Ч., 1988 года нараджэння, высушанае здробненае рэчыва расліннага паходжання, карычнева-зялёнага колеру, у складзе якога выяўлены аналаг асабліва небяспечнага псіхатропнага рэчыва. Рэчыва канфіскавалі ў прыёмным пакоі райбальніцы пры правядзенні медыцынскага агляду Сяргея М.